Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Israelin armeijan esikuntapäällikkö kenraali Halevi -
ilmoitti turvallisuuskabinetille, että satoja Hamasin terroristeja on vangittu
Khan Younisissa ja Gazan kaupungin alueilla.
Vastatessaan Halevin kommenttiin pidätysten lukumäärästä, -
kansallinen turvallisuusministeri Itamar Ben-Gvir kysyi: -
"Mitä meidän pitäisi tehdä niin monille vangeille?
Se on vaarallista sotilaille." Tällä kommentilla hänen katsottiin -
epäsuorasti ehdottaneen terroristien ampumista.
Asiasta nousseen kohun jälkeen hallituksen maatalousministeri -
Avi Dichter vastasi kysymykseen:
"Vaikka kuuntelenkin sinua, en ole varma, -
oletko ministeri Israelissa vai jossain muussa maassa."
Myös esikuntapäällikkö vastasi Ben-Gvirille:
"Kenelle vangitut olisivat vaarallisia? Antautuvia emme ammu.
Ammumme niitä, jotka taistelevat meitä vastaan.
Ei tässä ole ongelmaa, pidätämme ne, jotka nostavat kätensä."
Libanonista käsin toimivan terrori- järjestö Hizbollahin apulaispäällikkö -
ilmoitti järjestönsä tavoitteena olevan ajaa israelilaiset pohjoiselta alueelta
kerta kaikkiaan ja lopullisesti.
Myös Hizbollahin apulaispääsihteeri Naim Qassem varoittaa: -
"Täysimittainen sota ei tuo Pohjois- Israelin asukkaita takaisin koteihinsa,
vaan pikemminkin lopettaa heidän läsnäolonsa siellä lopullisesti."
Hizbollahin tiedottajan mukaan, Israelin puolustusministeri -
Gallant uhkaa jatkuvasti: -
"Jos emme lopeta hyökkäyksiä, hän hyökkää Libanoniin -
palauttaakseen pohjoisen Israelin asukkaat koteihinsa."
Lokakuun 8. päivästä lähtien Hizbollahin johtamat joukot -
ovat hyökänneet israelilaisia yhteisöjä ja sotilasasemia vastaan rajalla -
lähes päivittäin, ja ryhmä on sanonut tekevänsä niin -
tukeakseen Gazaa sodan keskellä.
Toistaiseksi rajalla tapahtuneet yhteenotot ovat johtaneet -
9 siviilin kuolemaan Israelin puolella sekä -
11 IDF:n sotilaan ja reserviläisen kuolemaan.
Myös Syyriasta on tehty useita iskuja Israelin puolelle, -
mutta ilman henkilövahinkoja.
Hizbollah on ilmoittanut Israelin armeijan surmanneen -
hieman alle 300 sen jäsentä meneillään olevissa yhteenotoissa, -
enimmäkseen Libanonin puolella, mutta joitakin myös Syyriassa.
Lisäksi Libanonissa on kuollut viitisenkymmentä -
muiden terroristiryhmien militanttia ja yksi libanonilainen sotilas -
ja noin 60 siviiliä, joista kolme oli toimittajia.
Eräs vanhempi Israelin armeijan virkamies totesikin, -
että sodan laajentaminen täysimittaiseksi, on ainoa tapa -
pysäyttää Hizbollahin iskut, joihin se saa tukea Iranilta.
Hamas sanoi saaneensa viime lauantaina -
Israelin virallisen vastauksen viimeisimpään tulitaukoehdotukseensa
ja kertoikin harkitsevansa Israelin antamaa vastausta, -
joka koskee panttivankien vapauttamista ja sen vastineeksi -
aselepoa määräajaksi ja tietyn ryhmän palestiinalaisvankeja -
vapautettavaksi Israelin vankiloista.
Amerikkalainen Wall Street Journal-lehti kertoi,
että tällä hetkellä käsiteltävänä olevan sopimuksen mukaan -
noin 20 panttivankia, mukaan lukien naiset, vanhukset ja sotilaat, -
vapautetaan kolmen viikon aikana vastineeksi -
noin 500 palestiinalaisen vangin vapauttamisesta -
ja 300 000 ihmisen palauttamisesta Pohjois-Gazaan.
Kolmen viikon tulitauon jälkeen astuisi voimaan kymmenen viikon aselepo, -
egyptiläinen lähde kertoi puolestaan israelilaiselle Maariv-medialle.
Tänä aikana Israelin ja Hamasin odotetaan pääsevän -
pitkäaikaiseen tulitaukosopimukseen, -
joka merkitsisi Israelin joukkojen vetäytymistä -
Gazan kaistaa kahtia jakavista asemistaan, mutta IDF voi silti -
pysäyttää ja valvoa palestiinalaisten siirtymistä pohjoiseen.
Yhdysvaltain ulkoministeri Antony Blinken saapui Saudi-Arabiaan -
maanantaina aloittamaan uuden Lähi-idän kiertueen.
Blinken vierailee Saudivierailunsa jälkeen Israelissa ja Jordaniassa.
Näin USA:n ulkoministeriö ilmoitti sunnuntaina.
Matkalla pyritään keskustelemaan arabikumppaneiden kanssa -
sodan jälkeisestä Gazasta ja painostamaan Israelin pääministeriä -
Benjamin Netanjahua ryhtymään konkreettisiin toimiin -
Gazan humanitäärisen tilanteen parantamiseksi.
Israelin mielestä Blinkenin ja arabimaiden tulisi -
keskittää ponnistelunsa estämään Hamasin vahingollinen toiminta, -
jolla se pyrkii enemminkin estämään humanitäärisen avun saamista, -
kuin auttamaan sen levittämistä.
Riadissa Blinkenin odotetaan tapaavan Saudi-Arabian korkeita johtajia ja -
pitävän laajemman tapaamisen viiden arabivaltion, -
Qatarin, Egyptin, Saudi-Arabian, Yhdistyneiden arabiemiirikuntien -
ja Jordanian kollegoiden kanssa edistääkseen keskustelua siitä, -
miten Gazan kaistaa hallinnoitaisiin sodan jälkeen.
Ulkoministeri Blinken osallistuu myös Saudi-Arabiassa pidettävään -
Persianlahden yhteistyöneuvoston ministerikokoukseen -
edistääkseen alueellisen turvallisuuden koordinointia.
Erityisenä huolenaiheena koetaan Iranin jatkuvasti kiihtyvä -
epävakauttava toiminta koko Lähi- ja Keski-Idän alueilla.
Amerikkalaisen The New York Timesin kolumnisti Thomas Friedman väittää, -
että Israelin on tehtävä valinta, Rafah vai Riad, -
joka tarkoittaa Gazan sodasta luopumista vastineeksi -
diplomaattiselle tunnustamiselle Saudi-Arabian kanssa.
Thomas Friedman, joka on eräs arvostetuimmista kolumnisteista, -
kirjoitti Yhdysvaltain viranomaisten kertoneen hänelle, -
että jos Israel toteuttaa suuren sotilaallisen operaation Rafahissa, -
USA:n hallinnon vastustuksesta huolimatta, presidentti Biden -
harkitsisi tiettyjen aseiden myynnin rajoittamista Israelille.
Artikkelissa väitetään myös, että Saudi-Arabia ja muut arabivaltiot -
voisivat sopia yhteisten rauhanturva- joukkojen lähettämisestä Gazaan.
Sitä on pidetty esillä aikaisemminkin, -
mutta ei ole vielä saanut lopullisesti merkittävää kannatusta.
Israelin kannalta, pitkän aikavälin tarkastelussa, -
sopimus Saudi-Arabian kanssa olisi huomattavasti merkittävämpi -
kuin Hamasin täydellinen kukistaminen Gazassa, -
Friedman toteaa artikkelinsa lopuksi.
Israelin asiantuntijoiden kannalta tämä on outo teoria.
Useimmat maat eivät uhraa turvallisuuttaan rauhan vuoksi, -
eikä ole todisteita, -
että turvallisuudesta luopuminen toisi rauhaa.
Jos on totta, että Gazan rajan turvaa- misesta luopuminen toisi rauhan, -
niin miten voidaan selittää viime lokakuussa vallinneen rauhan aikana -
tapahtunut hyökkäys.
Tuolloin Israel jätti Gazan rajan suhteellisen vähälle vartioinnille ja -
luotti sotilaalliseen pelotteeseensa.
Hamasia isännöi Yhdysvaltain suuri ei-NATO-liittolainen Qatar -
ja mitä ilmeisimmin Yhdysvallat, Qatar ja muut luulivat, -
että Hamas ei aio tehdä mitään Israelia vastaan.
Samalla jätettiin Iran huomioimatta.
Israel valmistautuu mahdollisiin ICC:n, eli Kansainvälisen -
Rikostuomioistuimen pidätys- määräyksiin Gazan toimien johdosta.
Ulkoministeri kehottaa ulkomaanedustustoja varautumaan -
ankariin vastareaktioihin, jos ICC antaa pidätysmääräyksen -
Israelin korkeimpia johtajia ja armeijaa vastaan.
Pidätysmääräys koskisi Israelin korkeimman johdon toimia Gazassa, -
mukaan lukien pääministeri Benjamin Netanjahu, puolustusministeri -
Joav Gallant sekä IDF:n esikuntapäällikkö Herzi Halevi.
Ulkoministeri Israel Katz lähetti asiasta viestejä -
Israelin edustustoille ulkomailla ja juutalaisille järjestöille, -
joille hän ehdotti, että nämä tekisivät yhteistyötä -
paikallisten viranomaisten kanssa turvallisuuden lisäämiseksi.
Kansainvälinen rikostuomioistuin ei ole antanut virallista lausuntoa -
vireillä olevista toimista. Pääsyyttäjä Karim Khan vahvisti marraskuussa -
tutkivansa Gazan, Länsirannan ja Itä-Jerusalemin tilannetta -
mukaan lukien Israelin ja Hamasin sotaan liittyviä toimia.
Israel on arvellut, että Khan voisi antaa pidätysmääräyksen -
lähitulevaisuudessa, mahdollisesti jopa tällä viikolla.
"Odotamme kuitenkin ICC:n estävän pidätysmääräysten antamista -
Israelin korkeita virkamiehiä vastaan poliittisella ja turvallisuusalalla." -
sanoi ulkoministeri Katz.
Hänen viestinsä ICC:lle oli: "Ei ole mitään vääristyneempää, -
kuin yrittää estää Israelia puolustamasta itseään -
murhaavaa vihollista vastaan, joka vaatii Israelin valtion tuhoamista."
Ulkoministeri viittasi IDF:n kampanjaan Gazassa Hamasin tuhoamiseksi.
"Jos tällaiset määräykset myönnetään, ne vahingoittavat IDF:n komentajia -
ja sotilaita ja antavat moraalipotkua Hamasille ja Iranin johtamalle -
radikaalin islamin akselille, jota vastaan me taistelemme." hän sanoi.
Yhdysvaltojen edustajainhuoneen puhemies Mike Johnson -
asettui puolustamaan Israelia, -
vaikka Joe Bidenin hallinto on ollut tapauksen johdosta hiljaa.
Johnson ilmoitti viestipalvelu X:ssä ICC:lle, että Israelilla on oikeus -
puolustaa itseään ja kehotti Kansainvälistä rikostuomioistuinta -
pysäyttämään tämän tapauksen käsittelyn välittömästi.
"Israelilla on oikeus puolustaa itseään terroristijärjestöiltä,
jotka pyrkivät tuhoamaan sen.
Todelliset rikolliset ovat Hamasissa ja Iranissa." Johnson kirjoitti.
"Jos tällaiset käskyt myönnetään, se merkitsisi todennäköisesti -
vihollisuuksien laajenemista, sillä sekä Hamas että Iran tulkitsisivat -
päätöksen olevan heille itselleen myönteinen."
Israel ei ole tuomioistuinta hallitsevan Rooman perussäännön osapuoli, -
mutta palestiinalaishallinto allekirjoitti perussäännön vuonna 2015
vaikka se oli ICC:n omien sääntöjen vastaista, -
koska Palestiina ei ole YK:n virallisesti tunnustama valtio.
ICC on siten tullut siihen tulokseen, -
että sillä olisi toimivalta ratkaista näitä alueita koskevia kysymyksiä.
Yhdysvaltalainen The Wall Street Journal-lehti kehotti viime perjantaina
Yhdysvaltoja ja Iso-Britanniaa puuttumaan asiaan.
Yhdysvaltain entinen Israelin-suurlähettiläs David Friedman
kirjoitti viestipalvelu X:llä, -
että entinen presidentti Donald Trump oli määrännyt ICC:lle sanktioita, -
jos se nostaa syytteen Israelin johtajia vastaan, -
mutta Joe Biden peruutti tuon määräyksen.
Näin Jerusalem uutiset tällä kertaa.
Muistathan rukoilla rauhaa tuolle kaupungille, koko Lähi-itään ja -
pelastusta Israelin kansalle. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.